**ELŐTERJESZTÉS**

Bonyhád Város Önkormányzati Képviselő-testületének 2023. február 1-jei

rendes/rendkívüli testületi ülésére

|  |  |
| --- | --- |
| Tárgy: | A gyermekvédelem helyi rendszeréről szóló 4/2016. (II.19.) önkormányzati rendelet módosítása |
| Előterjesztő: | Filczinger Ágnes jegyző |
| Előterjesztést készítette: | Dr. Márton Antal aljegyző |
| Előterjesztés száma: | 9. sz.  |
| Előzetesen tárgyalja: | Humán BizottságPénzügyi Bizottság |
| Az előterjesztés a jogszabályi feltételeknek megfelel: | Filczinger Ágnes jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

**Általános indokolás:**

Bonyhád Város Önkormányzata Képviselő-testületének a gyermekvédelem helyi rendszeréről szóló 4/2016. (II.19.) önkormányzati rendelete módosítására az alábbiak miatt szükséges:

* a szociális ellátások és támogatások összegének megállapításánál a viszonyítási alap 2023. január 1-jétól nem az öregségi nyugdíjminimum, hanem a szociális vetítési alap.
* Bonyhád Város Önkormányzata Képviselő-testülete határozatban állapította meg a közintézmények nyersanyag normáit. Ennek alapján a gyermekvédelem helyi rendszeréről szóló 4/2016. (II.19.) önkormányzati rendelet térítési díjakat tartalmazó 1. mellékletét is módosítani szükséges.

**Részletes indokolás:**

1-2. § -hoz

Módosító rendelkezés.

3. § -hoz

A rendelet hatályba léptető rendelkezése.

Kérem a Tisztelt Képviselő-testületet, hogy a rendelet módosítását a fentiek alapján támogatni szíveskedjenek!

Bonyhád, 2023. január 24.

Filczinger Ágnes

jegyző

**Hatásvizsgálat**

**A gyermekvédelem helyi rendszeréről szóló 4/2016. (II.19.) önkormányzati rendelet módosításához**

(A jogalkotásról szóló 2010. évi CXXX. törvény 17. § alapján)

|  |
| --- |
| **1. Társadalmi, gazdasági, költségvetési hatásai**Az étkezés költségei emelkednek, ezzel együtt az élelmezés minősége lépést tud tartani az elvárásokkal. |
| **2. Környezeti és egészségi következményei**Nem releváns.  |
| **3. Adminisztratív terheket befolyásoló hatásai**Az adminisztratív terheket nem érinti.  |
| **4. A jogszabály megalkotásának szükségessége, a jogalkotás elmaradásának várható következményei**A módosításra magasabb szintű jogszabálynak való megfelelés miatt van szükség. Az „öregségi nyugdíjminimum” kifejezés helyett a „szociális vetítés alap” kifejezést használja a gyermekek védelméről és a gyámügyi igazgatásról szóló 1997. évi XXXI. törvény.A közétkeztetési keretszerződés módosítása indokolja a rendelet módosítást. A módosítás elmaradása esetén az önkormányzatnál többlet költség jelentkezik. |
| **5. A jogszabály alkalmazásához szükséges személyi, szervezeti, tárgyi és pénzügyi feltételek**A személyi, tárgyi és pénzügyi feltételek biztosítottak.  |

Bonyhád, 2023. január 24.

Dr. Márton Antal
aljegyző

**Bonyhád Város Önkormányzata Képviselő-testületének
.../2023. (...) önkormányzati rendelete
a gyermekvédelem helyi rendszeréről szóló
4/2016. (II.19.) önkormányzati rendelet módosításáról**

Bonyhád Város Önkormányzati Képviselő-testületének az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, a Magyarország helyi önkormányzatairól szóló 2011 évi CLXXXIX. törvény 13. § 8. pontjában meghatározott feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján a következőket rendeli el:

**1. §** A gyermekvédelem helyi rendszeréről szóló Bonyhád Város Önkormányzata Képviselő-testületének 4/2016 (II.19.) önkormányzati rendelete (a továbbiakban: Rendelet) 8. § (2) bekezdése helyébe a következő rendelkezés lép:

*„(2) Az intézményvezető egyéni rászorultság esetén – kérelemre, a Gyvt. 150. § (1) – (3) bekezdése alapján - térítési díjkedvezményt állapíthat meg a bölcsődei étkeztetés és bölcsődei intézményi térítési díj tekintetében. Rászorult az a gyermek, ahol a családban az egy főre jutó jövedelem nem haladja meg a szociális vetítési alap 150%-át.”*

**2. §** A Rendelet 1. melléklete helyébe az 1. melléklet lép.

**3. §** E Rendelet 2023. március 1. napján lép hatályba.

Filóné Ferencz Ibolya Filczinger Ágnes

 polgármester jegyző

Kihirdetési záradék:

Jelen rendelet kihirdetésének napja: 2023. február …..

 Filczinger Ágnes

 jegyző

1. melléklet a … /2023. (….) önkormányzati rendelethez

**INTÉZMÉNYI TÉRÍTÉSI DÍJAK**

|  |  |  |  |  |  |  |
| --- | --- | --- | --- | --- | --- | --- |
| I. Gyermekétkeztetés |  |  |  |  |  |  |
| a) Normál étkezés: |  |  |  |  |  |  |
| Intézmények | Tízórai, reggeli Ft/adag nettó ár | EbédFt/adag nettó ár | Uzsonna Ft/adag nettó ár | VacsoraFt/adagnettó ár | Norma összesenFt/adag nettó ár | Térítési díjFt/adag áfával növelt érték |
| Bölcsőde, óvoda | 113 | 475 | 103 |  | 691 | 878 |
| Általános iskola (teljes ellátás) | 127 | 550 | 117 |  | 794 | 1008 |
| Általános iskola (tízórai + ebéd) | 127 | 550 |  |  | 677 | 860 |
| Általános iskola (csak ebéd) | - | 550 | - |  | 550 | 699 |
| Középiskola (teljes ellátás) |  | 638 | 118 | 325 | 1081 | 1373 |
| Középiskola (csak ebéd) |  | 638 |  |  | 638 | 810 |
| Felnőtt, alkalmazott ebéd | - | 638 | - |  | 638 | 1350\* |

\*A fizetendő összeg a nyersanyag és rezsi költség térítését tartalmazza.

|  |  |  |
| --- | --- | --- |
| b) Diétás étkeztetés: |  |  |
| Intézmények | EbédFt/adag nettó ár | Térítési díjFt/adag áfával növelt érték |
| Bölcsőde, óvoda | 691 | 878 |
| Általános iskola | 794 | 1008 |
| Középiskola | 950 | 1207 |
| Felnőtt, alkalmazott | 1 376 | 1 748 |

|  |
| --- |
| II. Bölcsődei intézményi térítési díjGondozási díj 250 Ft/nap (adómentes) III. Az intézményvezető egyéni rászorultság alapján [8. § (2)] étkezési térítési díjkedvezményt adhat, melynek alapján a térítési díj 30%-a fizetendő. |
|  |  |

IV. Gyermeküdültetés

Étkeztetés:

|  |  |  |  |  |  |
| --- | --- | --- | --- | --- | --- |
|   | ÖsszesenFt/adag  | ReggeliFt/adag  | EbédFt/adag  | UzsonnaFt/adag  | VacsoraFt/adag |
| Térítési díj nettó ár | 2 858 | 571 | 1 145 | 284 | 858 |
| 27% ÁFA | 772 | 154 | 309 | 77 | 232 |
| Térítési díj áfával növelt érték | 3 630 | 725 | 1 454 | 361 | 1090 |